**Osnovna škola „Trstenik“**

|  |  |  |  |
| --- | --- | --- | --- |
| **KRITERIJ OCJENJIVANJA I PRAĆENJA UČENIKA**  **FIZIKA (70 sati godišnje)**  **Doris Burić, prof.** | | | |
| **OCJENA** | **USVOJENOST PROGRAMSKIH SADRŽAJA**  **(usmeno i pismeno)** | **PRAKTIČNI RAD** | **PRIMJENA ZNANJA I VJEŠTINA**  **(pismeno)** |
| **Nedovoljan (1)** | Učenik nije usvojio niti minimum nastavnih sadržaja. Ne prepoznaje osnovnu tematiku.  Obrazlaže nesuvislo, nelogično i bez razumijevanja. | Učenik ne prati tijek odvijanja procesa pri izvođenju pokusa i ne surađuje s ostalim učenicima.  Učenik ne prepoznaje pribor ni mjerne instrumente, ne piše domaću zadaću i ne rješava radnu bilježnicu. | Nema primjene znanja. Niti uz učiteljevu pomoć ne može rješavati zadatke.  Na pisanim provjerama postiže manje od 40% bodova. |
| **Dovoljan**  **(2)** | Učenik prepoznaje osnovne pojmove, odgovara po sjećanju, bez dubljeg razumijevanja. Obrazlaže nepotpuno, površno i s pogreškama. | Učenik prepoznaje pribor i mjerne instrumente za izvođenje pokusa, slaže pokus uz pomoć članova grupe ili učitelja sa zadanim priborom i po uputama, opisuje opažanja i bilježi podatke pri izvođenju pokusa, izvodi najjednostavnija mjerenja, objašnjava zaključke nakon što su ih donijeli ostali članovi grupe.  Piše domaću zadaću i rješava radnu bilježnicu uz pomoć učitelja. | Znanje primjenjuje slabo i nesigurno.  Na pisanim provjerama postiže 40% - 54% bodova. |
| **Dobar**  **(3)** | Učenik reproducira temeljne pojmove, razumije gradivo, ali ga ne zna primjeniti, niti obrazložiti vlastitim primjerima. Obrazlaže djelomično logično i uvjerljivo. Nije dovoljno samostalan. | Učenik samostalno slaže i izvodi jednostavan pokus sa zadanim priborom i po uputama, samostalno mjeri i prikazuje podatke jednostavnih pokusa, objašnjava zaključke jednostavnih primjera.  Radna bilježnica, zadaće i učenički radovi riješeni uredno, al bez problemskih zadataka. | Donekle, primjenjuje znanje, rješava polako, i uz učiteljevu pomoć, točno.  Na pisanim provjerama postiže  55% - 69% bodova. |
| **Vrlo dobar**  **(4)** | Učenik razumije gradivo i zna se služiti usvojenim znanjem uz povremenu pomoć učitelja. Navodi vlastite primjere i složenije zadatke. Obrazlaže točno, logično i s razumijevanjem.  Pomalo nesiguran u odgovoru. | Učenik samostalno slaže i izvodi pokus sa zadanim priborom i po uputama, samostalno prepoznaje varijable i mjeri njihove vrijednosti, izmjerene podatke prikazuje tablično i grafički, raspravlja problem na temelju prikazanih podataka s ostalim učenicima i učiteljem, formulira zaključke u suradnji s ostalim učenicima i učiteljem.  Radna bilježnica, zadaće i učenički radovi riješeni uredno, sa djelomično riješenim problemskim zadacima. | Znanje primjenjuje umjereno brzo, točno i uz malu učiteljeve pomoći.  Na pisanim provjerama postiže  70% - 84% bodova. |
| **Odličan**  **(5)** | Učenik stečeno znanje primjenjuje na nove, složenije primjere. Sposoban je prenositi znanje drugim učenicima i služi se dodatnim izvorima znanja i informacijama iz različitih medija te primjenjuje sadržaje iz fizike u novim situacijama. Uspješno uočava korelaciju sa srodnim gradivom. | Učenik može osmisliti pokus za rješavanje problema, samostalno planirati i izvesti eksperimentalnu proceduru, prikupiti i organizirati podatke o problemu iz različitih izvora, samostalno formulirati zaključke, kritički ih analizirati i otvoriti nove probleme za daljnja istraživanja.  Radna bilježnica, zadaće i učenički radovi riješeni uredno, sa potpuno riješenim problemskim zadacima. | Rješava brzo i s lakoćom. Primjenjuje znanje potpuno samostalno, bez greške i u novim ispitnim situacijama. Povezuje činjenice, postavlja probleme, novi su mu sadržaji izazov.  Na pisanim provjerama postiže  85% - 100% bodova. |

Negativna ocjena iz ispita znanja ispravlja se najkasnije u roku od 2 tjedna otkad je učenik dobio ispravljeni ispit na uvid.

Druga mogućnost za ispravljanje negativne ocjene je u roku 2 tjedna nakon praznika.

**Zaključna ocjena** je odraz cjelokupnih odgojno – obrazovnih postignuća tijekom godine, a utemeljena je na bilješkama o praćenju učenika i ocjenama, te **ne mora biti aritmetička sredina svih ocjena.**